rejauldu/bengali-wikipedia huggingface dataset:
কপোতাক্ষ নদ বাংলাদেশের দক্ষিণ-পশ্চিমাঞ্চলের খুলনা বিভাগের অন্যতম বড় নদ। নদীটি চুয়াডাঙ্গা, ঝিনাইদহ, যশোর, সাতক্ষীরা ও খুলনা জেলার ভিতর দিয়ে প্রবাহিত হয় । বাংলাদেশ পানি উন্নয়ন বোর্ড বা "পাউবো" কর্তৃক কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩৮ ।   উৎপত্তি  কপোতাক্ষ নদ এর উৎপত্তি চুয়াডাঙ্গা জেলার দর্শনার মাথাভাঙ্গা নদী থেকে এবং এটি পরে যশোর জেলার চৌগাছা উপজেলায় ভৈরব ও কপোতাক্ষ দুটি শাখায় বিভক্ত হয়ে খুলনা জেলার পাইকগাছা উপজেলায় কাছে শিবসা নদীতে গিয়ে পতিত হয়েছে। এর দৈর্ঘ্য ২৩৮ কিলোমিটার (১৪৮ মাইল), গড় প্রস্থ ১৫০ মিটার (৪৯০ ফুট), গভীরতা ৩.৫ থেকে ৫ মিটার (১১.৫ থেকে ১৬.৪ ফুট)। এই নদ ৮০০ বর্গকিলোমিটার এলাকাজুড়ে অবস্থিত।   বর্তমান অবস্থা  স্থানীয় মানুষের নদবিধ্বংসী কর্মকাণ্ড এবং অসচেতনতা, স্থানীয় প্রভাবশালীদের দ্বারা নদের তীরবর্তী জায়গা দখল, পলি জমে ভরাট ইত্যাদি কারণে বর্তমানে নদটি মৃতপ্রায়। ২০১১ সালে চার বছরের মধ্যে কপোতাক্ষ নদ খনন করে শেষ করার জন্য বাংলাদেশ সরকার ২৬২ কোটি টাকা বরাদ্দ দিয়েছিল। কিন্তু সাড়ে তিন বছরে সেই খনন কাজ শেষ হয়েছে মাত্র ৩৮ ভাগ।   সাহিত্যে কপোতাক্ষ নদ   মাইকেল মধুসূদন দত্ত তার শৈশব কাটিয়েছেন এই নদের তীরে। পরবর্তীতে তিনি যখন ফ্রান্সে ছিলেন, শৈশবের কথা স্মরণ করে প্রখ্যাত কপোতাক্ষ নদ নামের সনেট (চতুর্দশপদী কবিতা) রচনা করেছেন ।  কবিতাটি নিম্নরূপ:  কপোতাক্ষ নদ  -মাইকেল মধুসূদন দত্ত  সতত, হে নদ, তুমি পড় মোর মনে!  সতত তোমার কথা ভাবি এ বিরলে;  সতত (যেমতি লোক নিশার স্বপনে  শোনে মায়া-মন্ত্রধ্বনি) তব কলকলে  জুড়াই এ কান আমি ভ্রান্তির ছলনে!  বহু দেশ দেখিয়াছি বহু নদ-দলে,  কিন্তু এ স্নেহের তৃষ্ণা মেটে কার জলে?  দুগ্ধ-স্রোতোরূপী তুমি জন্মভূমি-স্তনে।  আর কি হে হবে দেখা? – যত দিন যাবে,  প্রজারূপে রাজরূপ সাগরেরে দিতে  বারি-রূপ কর তুমি; এ মিনতি, গাবে  বঙ্গজ জনের কানে, সখে, সখা-রীতে  নাম তার, এ প্রবাসে মজি প্রেম-ভাবে  লইছে যে নাম তব বঙ্গের সঙ্গীতে।   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:চৌগাছা উপজেলা বিষয়শ্রেণী:যশোর জেলার নদী বিষয়শ্রেণী:সাতক্ষীরা জেলার নদী বিষয়শ্রেণী:খুলনা জেলার নদী বিষয়শ্রেণী:বাংলাদেশের নদী
সিডনি হোপ (১৯০৫ - ২০ ডিসেম্বর ১৯৫৯) ছিলেন একজন ব্রিটিশ আইনজীবী এবং রাজনীতিবিদ, যিনি ১৯৩১ এবং ১৯৩৫ সালের মধ্যে কনজারভেটিভ পার্টির জন্য স্ট্যালিব্রিজ এবং হাইডের প্রতিনিধিত্ব করেছিলেন।  একজন সলিসিটর হিসেবে প্রশিক্ষণ নেওয়ার আগে হোপ গ্লসপ ব্যাকরণ স্কুল এবং তারপরে এলেসমের কলেজ, একটি ছোট অ্যাংলো-ক্যাথলিক বোর্ডিং স্কুলে শিক্ষিত হন। তিনি ১৯৩০ সালে যোগ্যতা অর্জন করেন, এবং ম্যানচেস্টারে অনুশীলন করেন।  ১৯৩০ সালের অক্টোবরে, হোপ স্ট্যালিব্রিজ এবং হাইডের জন্য কনজারভেটিভ সম্ভাব্য সংসদীয় প্রার্থী হিসাবে গৃহীত হয়েছিল,  এবং ১৯৩১ সালের সাধারণ নির্বাচনে প্রতিদ্বন্দ্বিতা করেছিলেন। আসনটি ঐতিহ্যগতভাবে রক্ষণশীল ছিল, কিন্তু আগের সাধারণ নির্বাচনে লেবার প্রার্থী এডমন্ড ওয়াল্টার হ্যানবুরি উড এটি গ্রহণ করেছিলেন। তবে তিনি পুনঃনির্বাচনে দাঁড়াননি, এবং সামগ্রিক রক্ষণশীল ভূমিধস বিজয়ের অংশ হিসাবে, হোপ লিবারেল এবং লেবার প্রার্থীদের চেয়ে ১৩,৩০০ ভোটের আরামদায়ক সংখ্যাগরিষ্ঠতার সাথে আসনটি দখল করেন। ২৬ বছর বয়সে, তিনি সেই বছর নির্বাচিত সংসদের সর্বকনিষ্ঠ সদস্যদের একজন ছিলেন; বাড়ির শিশু, রোল্যান্ড রবিনসন, মাত্র দুই বছরের ছোট ছিল।  ১৯৩৪ সাল পর্যন্ত তিনি তার প্রথম বক্তৃতা করেননি, যখন তিনি চেডল এবং গ্যাটলিকে গ্রেটার ম্যানচেস্টারে স্থানান্তরের প্রস্তাবে আপত্তি জানিয়েছিলেন।Hansard, 28 February 1934  হোপ ১৯৩৫ সালের সাধারণ নির্বাচনে পুনঃনির্বাচনের জন্য প্রতিদ্বন্দ্বিতা করেননি, যদিও ১৯৩৫ সালের মে মাসে রিপোর্ট করা হয়েছিল যে তিনি একটি নিরাপদ আসন খুঁজছেন। ১৯৫০ সালে, তিনি শান্তির বিচারপতি নিযুক্ত হন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৫৯-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:স্ট্যালিব্রিজ এবং হাইডের যুক্তরাজ্যের সংসদ সদস্য
একটি প্রতিযোগিতামূলক খেলায় একটি ড্র বা টাই ঘটে যখন ফলাফল অভিন্ন বা অনিশ্চিত হয়। টাই বা ড্র কিছু ক্ষেত্রে সম্ভব, কিন্তু সব নয়, খেলাধুলা এবং গেমস। এই ধরনের একটি ফলাফল, কখনও কখনও অচলাবস্থা হিসাবে উল্লেখ করা হয়, জীবনের অন্যান্য ক্ষেত্রেও ঘটতে পারে যেমন রাজনীতি, ব্যবসা এবং যেখানেই একটি সমস্যা সম্পর্কিত বিভিন্ন দল রয়েছে। আরও দেখুন দুর্বল ক্রম, একটি র‌্যাঙ্কিংয়ের একটি গাণিতিক সূত্র যা সম্পর্কের অনুমতি দেয় (যেমন ঘোড়ার দৌড়ের ফলাফলে) তথ্যসূত্র  বিষয়শ্রেণী:মার্কিন ফুটবলের পরিভাষা বিষয়শ্রেণী:বেসবল পরিভাষা বিষয়শ্রেণী:বাস্কেটবল পরিভাষা বিষয়শ্রেণী:ক্রিকেট পরিভাষা বিষয়শ্রেণী:ফুটবল পরিভাষা বিষয়শ্রেণী:আইস হকির পরিসংখ্যান
মারাভার (মারাভান এবং মারাভা নামেও জানা যায়) হল তামিলনাড়ু রাজ্যের একটি তামিল সম্প্রদায়। এই জনগোষ্ঠী আসলে থেভার গোষ্ঠীর তিনটি শাখার মধ্যে একটি। মারাভার সম্প্রদায়ের সদস্যরা অনেক সময়েই সম্মানসূচক থেভার উপাধি ব্যবহার করে। এদের মধ্যে বিখ্যাত ব্যক্তি ছিলেন পাসুম্পন মুথুরামালিঙ্গা থেভার। মারাভার সম্প্রদায়ের একজন পলিগার (দক্ষিণ ভারতের আঞ্চলিক প্রশাসনিক কর্তার একটি উপাধি) পুলিথেভান ছিলেন ভারতের প্রথম স্বাধীনতা সংগ্রামী। মারাভাররা তামিলনাড়ুতে, জেলার উপর নির্ভর করে, একটি অন্যান্য অনগ্রসর শ্রেণী বা বিমুক্ত জাতি (যে উপজাতিগুলি মূলত ১৮৭১ সালের অপরাধী উপজাতি আইনের অধীনে অপরাধী উপজাতি হিসাবে তালিকাভুক্ত ছিল) হিসাবে শ্রেণীবদ্ধ।  পূর্ববর্তী রামনাদ তালুকের সেতুপতি শাসকরা এই সম্প্রদায়ের ছিলেন। মধ্যযুগীয় সময় থেকেই কাল্লার জাতির সঙ্গে মারাভার সম্প্রদায়েরও চোর এবং ডাকাত হিসেবে কুখ্যাতি ছিল।  ব্যুৎপত্তি মারাভার শব্দের বিভিন্ন প্রস্তাবিত ব্যুৎপত্তি রয়েছে; এটি একটি তামিল শব্দ মারম থেকে আসতে পারে, যার অর্থ অনৈতিকতা এবং খুন এর মতো জিনিস। অথবা এর একটি অর্থ "সাহসী"ও হতে পারে।  সামাজিক মর্যাদা  মারাভাররা শূদ্র হিসাবে বিবেচিত হত এবং তাদের হিন্দু মন্দিরে উপাসনা করতে কোন বাধা ছিলনা। পামেলা জি প্রাইসের বক্তব্য অনুযায়ী, মারাভার জনগোষ্ঠী যোদ্ধা ছিল এবং কিছু কিছু ক্ষেত্রে জমিদারও ছিলে। ব্রিটিশ ঔপনিবেশিক আমলে, জমিদারি মোকদ্দমা ও মামলা নিয়ে কাজ করা আইনি আধিকারিকেরা কখনও কখনও মারাভারদের ক্ষত্রিয় হিসাবে লিপিবদ্ধ করতেন। কিন্তু বেশিরভাগ সময়েই তাদের শূদ্র হিসাবে বিবেচনা করে শ্রেণীবদ্ধ করা হত। তামিলনাড়ুতে তামিল বংশোদ্ভূত একমাত্র শাসক জাতি ছিল মারাভার। সিংগামপট্টি, উরকাডু, নেরকাট্টানসেভাল, থালাভানকোট্টাই-এর মতো অঞ্চলগুলি মারাভার বর্ণের সদস্যদের দ্বারা শাসিত হত। মাঝে মাঝে সেতুপতিদের প্রতি অভিযোগ থাকত যে তারা আচারগতভাবে বিশুদ্ধ নয়, তাদের এই অভিযোগের জবাব দিতে হত।  তামিলাহাম গঠনের সময়, মারাভারদের সামাজিকভাবে বহিষ্কৃত উপজাতি হিসেবে বা ঐতিহ্যগতভাবে শূদ্র শ্রেণিতে সর্বনিম্ন প্রবেশকারী হিসেবে বিবেচনা করা হয়েছিল। আজও মারাভার গোষ্ঠীকে একটি চোর উপজাতি হিসাবেই দেখা হয় এবং তিরুনেলবেলি অঞ্চলে তারা একটি বহিষ্কৃত গোষ্ঠী। সর্বাধিক অনগ্রসর শ্রেণী জন্য আবেদন মাদুরাই, ডিন্ডিগুল এবং থেনি জেলার মারাভার সম্প্রদায়ের সমস্ত উপ-সম্প্রদায়ের জন্য সর্বাধিক অনগ্রসর শ্রেণির মর্যাদা (বিমুক্ত) চেয়ে একটি আবেদন মাদ্রাজ হাইকোর্টের বেঞ্চ দ্বারা খারিজ করা হয়েছিল যখন আবেদনকারী নিজেই এটি প্রত্যাহার করার সিদ্ধান্ত নেয়। আরও দেখুন উথুমালাই কাল্লার আগমুদয়ার  তথ্যসূত্র  বিষয়শ্রেণী:ভারতীয় জাতি বিষয়শ্রেণী:তামিলনাড়ুর সামাজিক গোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:ভারতের বিমুক্ত জাতি
রুবি ভাটিয়া (জন্ম ১লা নভেম্বর ১৯৭৩) হলেন মার্কিন যুক্তরাষ্ট্রের আলাবামার এক ইন্দো-কানাডীয় পরিবারে জন্ম নেওয়া একজন ভিজে, টেলিভিশন অনুষ্ঠান উপস্থাপক এবং অভিনেত্রী।  প্রথম জীবন এবং পটভূমি ভাটিয়ার জন্ম কানাডা ভিত্তিক এক পাঞ্জাবি পরিবারে। তাঁর বাবা ও মায়ের নাম যথাক্রমে হরবংশ এবং প্রেমলতা ভাটিয়া। তবে তাঁর ৩ বছর বয়সে তাঁর কাকা ও কাকিমা, যথাক্রমে প্রেম কৃষ্ণ ও সরোজ ভাটিয়া তাঁকে দত্তক গ্রহণ করেছিলেন। তাঁদেরই তিনি বাবা এবং মা বলে ডাকেন। তিনি টরন্টো শহরতলির একটি ছোট্ট শহর অ্যাজাক্স, অন্টারিওতে বেড়ে উঠেন। সেখানে তিনি আর্চবিশপ ডেনিস ও'কনর ক্যাথলিক উচ্চ বিদ্যালয়ে পড়াশোনা করেছেন। তিনি লন্ডনের রয়্যাল একাডেমি অব ডান্সের টরন্টো শাখা থেকে ব্যালে, ট্যাপ, জাজ এবং আধুনিক নৃত্য অধ্যয়ন করেছেন। তিনি চতুর্থ স্তর পর্যন্ত নাচের পরীক্ষা দিয়েছিলেন। একে শিক্ষার ক্ষেত্রে স্নাতক ডিগ্রির সমমান বলে ধরা হয়। তাঁর বাবা-মা তাঁকে বাড়িতে ঘরোয়াভাবে ভারতীয় নৃত্য শিখিয়েছিলেন।  কর্ম জীবন ভাটিয়া ১৯৯৩ সালে মিস ইন্ডিয়া কানাডা সৌন্দর্য প্রতিযোগিতা জিতেছিলেন এবং ১৯৯৪ সালে তিনি ভারতে চলে আসেন। এখানে তিনি ফেমিনা মিস ইন্ডিয়া সৌন্দর্য প্রতিযোগিতায় অংশ নিয়েছিলেন। তিনি চ্যানেল ভিয়ের হয়ে ভিজে হয়ে উঠেছিলেন। তিনি বিপিএল ওয়ে!  এবং ফিল্মফেয়ার পুরস্কার প্রদান অনুষ্ঠানও উপস্থাপন করেছিলেন।  তিনি বেঙ্গালুরুতে রিচার্ড স্টেইনমেটজের সাথে মিস ওয়ার্ল্ড ১৯৯৬ প্রতিযোগিতার উপস্থাপনা করেছেন। ১৯৯৭ সালে, তিনি ইয়ে হ্যায় রাজ  অনুষ্ঠান দিয়ে টেলিভিশনে আত্মপ্রকাশ করেছিলেন। তবে তিনি বেশিদিন কাজটি করতে পারেননি এবং মাঝপথে তিনি অনুষ্ঠানটি ছেড়ে দেন। তাঁর পরিবর্তে দীপ্তি ভটনাগর আসেন।  পরে তিনি বেশ কয়েকটি হিন্দি টেলিভিশন ধারাবাহিকে অভিনয় করেন। এর মধ্যে একটি হল কসৌটি জিন্দেগি কে, এটি একতা কাপুরের বালাজী টেলিফিল্মস তৈরি করেছিল এবং স্টার প্লাস চ্যানেলে সম্প্রচারিত হয়েছিল। তিনি কিছু চলচ্চিত্রেও অভিনয় করে ছিলেন, যার মধ্যে আছে চোরি চোরি চুপকে চুপকে, ম্যাঁয় প্রেম কি দিওয়ানি হুঁ ইত্যাদি।  ব্যক্তি জীবন ১৯৯৬ সালে ভাটিয়ার প্রথম বিবাহ হয়েছিল প্রয়াত সংগীতশিল্পী নীতিন বালির সাথে। তিন বছর তাঁদের সম্পর্ক ছিল, তারপর ১৯৯৯ সালে তাঁদের বিচ্ছেদ হয়ে যায়। ২০১৮ সালে মুম্বইয়ের একটি সড়ক দুর্ঘটনায় গুরুতর আহত অবস্থায় নীতিন বালির মৃত্যু হয়।  ২০০৯ সালের ডিসেম্বরে তিনি অজিত এস. দত্তকে বিবাহ করেন।  রুবির পর্দায় প্রকাশ  চলচ্চিত্র ২০০১ চোরি চোরি চুপকে চুপকে সংবাদদাতা হিসাবে ২০০২ বলিউড বাউন্ড  নিজ নামে ২০০৩ ম্যাঁয় প্রেম কি দিওয়ানি হুঁ  নিজ নামে ২০০৮ হাল্লা বোল  টেলিভিশন ১৯৯৭ ইয়ে হ্যায় রাজ ১৯৯৯-২০০০ ডান্স মস্তিয়াঁ ২০০৪ তমান্না হাউস  তামান্না হিসাবে ২০০২-২০০৩ কসৌটি জিন্দেগি কে  মেনকা হিসেবে  তথ্যসূত্র  বহিঃসংযোগ  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় বংশোদ্ভূত কানাডীয় অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:পাঞ্জাবি নারী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:ভারতে কানাডীয় অভিবাসী
ড. তুহিন ওয়াদুদ (পূর্ণ নাম: আবু ছালেহ মোহাম্মদ ওয়াদুদুর রহমান) হলেন বাংলাদেশের একজন নদী ও পরিবেশ বিষয়ক সংগঠক, গবেষক ও লেখক। তিনি ১৯৭৮ সালের ২৫ জানুয়ারি কুড়িগ্রাম জেলার রাজারহাট উপজেলার বোতলারপাড় গ্রামে জন্মগ্রহণ করেন। তিনি ১৯৯৮ সালে রাজশাহী বিশ্ববিদ্যালয় থেকে বাংলায় স্নাতকোত্তর এবং ২০০৮ সালে একই বিশ্ববিদ্যালয় থেকে ডক্টরেট ডিগ্রি লাভ করেন।   কর্মজীবন  ড. তুহিন ওয়াদুদ বেগম রোকেয়া বিশ্ববিদ্যালয়ের বাংলা বিভাগের অধ্যাপক ও ডিন হিসেবে দায়িত্বে রয়েছেন। এছাড়া তিনি নদীবিষয়ক সংগঠন ‘রিভারাইন পিপলের’ পরিচালকের দায়িত্ব পালন করছেন।   তাঁর উদ্যোগে ও বেগম রোকেয়া বিশ্ববিদ্যালয়ের অন্যান্য শিক্ষক, শিক্ষার্থী, কর্মকর্তা, কর্মচারী ও দেশের বিভিন্নস্থানের বিভিন্ন ব্যক্তিবর্গের সহযোগিতায় ক্যাম্পাসে রয়েছে মোট ৩০০ এর অধিক প্রজাতির ৩৬ হাজার ফলজ, বনজ, ওষধি ও দুর্লভ প্রজাতির গাছ। যা দেশের অন্য কোনো বিশ্ববিদ্যালয়ে নেই।    প্রকাশিত বইসমূহ    শূন্যতায় পূর্ণতা অথবা পূর্ণতায় শূন্যতা(২০২২)  নরেন্দ্রনাথ মিত্রের ছোটগল্প বিষয়বৈচিত্র্য ও শিল্পরূপ(২০১৯)  কবি ও কবিতার কথকতা(২০১৯)  রবীন্দ্রনাথ: বিচিত্র গান(২০১১)  জ্যোতিপ্রকাশ দত্তের ছোটগল্প: বিষয়বৈচিত্র্য ও শিল্পরূপ(২০০৯)  রংপুর অঞ্চলের নদ-নদী(২০১৮)  নদী সুরক্ষায় দায়িত্বশীলতা  (২০২৪)   পদকপ্রাপ্তি  ২০১৬ সালে গবেষণায় তিনি 'ভাইস চ্যান্সেলর্স এওয়ার্ড' লাভ করেন।  নদীবিষয়ক গবেষণা ও জীববৈচিত্র্য সংরক্ষণে উল্লেখযোগ্য অবদানের স্বীকৃতিস্বরূপ তুহিন ওয়াদুদকে তরুপল্লব দ্বিজেন শর্মা নিসর্গ পুরস্কার ২০২০ প্রদান করা হয়।  পরিবেশ বিষয়ক শিক্ষা ও প্রচারে অসামান্য অবদান রাখায় তিনি বাংলাদেশ সরকার কর্তৃক জাতীয় পরিবেশ পদক ২০২২ পদক পান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেগম রোকেয়া বিশ্ববিদ্যালয়, রংপুরের শিক্ষক বিষয়শ্রেণী:কুড়িগ্রাম জেলার ব্যক্তি
ভিক্টর ইংভে () (জন্ম জুলাই ৫, ১৯২০) শিকাগো বিশ্ববিদ্যালয়ের ভাষাবিজ্ঞান বিভাগের প্রফেসর এমেরিটাস। তিনি গণনামূলক ভাষাবিজ্ঞান ও স্বাভাবিক ভাষা প্রক্রিয়াকরণ-এর সবচেয়ে পুরনো গবেষকদের একজন।   তথ্যসূত্র    Yngve, V. "A programming language for mechanical translation," Mechanical Translation, Vol. 5, pp. 25–41, July, 1958.  ইংভের এক ঘণ্টা-ব্যাপী সাক্ষাৎকার যাতে তিনি স্বাভাবিক ভাষা প্রক্রিয়াকরণ সম্পর্কে স্মৃতিচারণ করেছেন ডাউনলোড করুন এখান থেকে:   বিষয়শ্রেণী:মার্কিন ভাষাবিজ্ঞানী বিষয়শ্রেণী:১৯২০-এ জন্ম বিষয়শ্রেণী:শিকাগো বিশ্ববিদ্যালয়ের ভাষাবিজ্ঞানী বিষয়শ্রেণী:২০১২-এ মৃত্যু বিষয়শ্রেণী:শিকাগো বিশ্ববিদ্যালয়ের শিক্ষক
ক্লেরিহিউ ইংরেজি সাহিত্যের বিশেষ এক কাব্য ফর্মের নাম। যা রূপ-রস কিংবা স্বাদ-গন্ধের বিশিষ্টতা অপরাপর কবিতা থেকে নিজেকে আলাদা আদলে পরিচিতি করতে সক্ষম হয়েছে। ক্লেরিহিউ সম্পর্কে অক্সফোর্ড এডভান্স লার্নারস ডিকশনারিতে বলা হয়েছে "a short amusing poem, usually consisting of two pairs of rhyming lines, and referring to a famous person."  ১৯৬০ সালে উদ্ভাবক বেন্টলি "ক্লেরিহিউ" সম্পর্কে একটি চিঠিতে লিখেছিলেন- A true clerihew has to have the name "at the end of the first line", as the whole point was the skill in rhyming awkward names."  উল্লিখিত বক্তব্যের উপর ভিত্তি করে ক্লেরিহিউর কিছু বৈশিষ্ট্য নিম্নে উদ্ধত হলো-   ক্লেরিহিউ অন্ত্যমিল যুক্ত ৪ লাইনের একটি মজাদার ছড়া কবিতা।  এর ১ম ও ২য় লাইনের মিল 'কক' এবং ৩য় ও ৪র্থ চরণের মিল 'খখ'।  ১ম পংক্তির শেষে কোন একজন ব্যক্তির নাম। এবং ২য়,৩য় ও ৪র্থ চরণে মজার স্বরে ঐ ব্যক্তির স্বভাব-চরিত্রের কোন কোন অংশের উল্লেখ থাকে।  পংক্তিগুলোর দৈর্ঘ্য ও মাত্রার অসমতা থাকবে।  প্রয়োজনে অনুপ্রাসের ব্যবহার করা যাবে।  ইতিহাস  বিগত শতাব্দীর ইংরেজ কবি এডমন্ড ক্লেরিহিউ বেন্টলি কবিতার এই অভিনব ফর্মের জনক। আর তাই কবির নামানুসারে ক্লেরিহিউ হিসেবে এর নাম করণ করা হয়েছে। কবি মোট তিনটি ক্লেরিহিউ গ্রন্থ রচনা করেছেন। এগুলো হচ্ছে  Biography for Beginner's (1905)  More Biography (1929)  Baseless Biography (1939)  কবি এডমন্ড ক্লেরিহিউ বেন্টলির উল্লেখযোগ্য দু'টি ক্লেরিহিউ:  বেন্টলি'র প্রথম ক্লেরিহিউ ১৯০৫ সালে প্রকাশিত হয়, যেটা Sir Humphry Davy কে নিয়ে রচিত হয়েছিলো:  বাংলা সাহিত্যে বাংলাভাষার প্রখ্যাত ছড়াকার শ্রীযুক্ত অন্নদাশঙ্কর রায় সর্বপ্রথম ক্লেরিহিউ রচনা করেন। তার মাত্রাবৃত্ত ছন্দে রচিত একটি চমৎকার ক্লেরিহিউ:   তথ্যসূত্র   বিষয়শ্রেণী:ইংরেজি সাহিত্য বিষয়শ্রেণী:জীবনী বিষয়শ্রেণী:কবিতার ধারা বিষয়শ্রেণী:কাব্যরূপ
আদিবাসী বিষয়ক মন্ত্রক হল ভারত সরকারের একটি শাখা, যেটি শিক্ষাগত বৃত্তি প্রদান করে, উপজাতীয় সম্প্রদায়গুলিতে আরও স্বাস্থ্য অবকাঠামো তৈরির জন্য অনুদান এবং অর্থনৈতিকভাবে পিছিয়ে থাকা আদিবাসী পরিবারগুলিতে সরাসরি নগদ স্থানান্তর প্রকল্প প্রদানের মাধ্যমে ভারত উপজাতীয় সম্প্রদায়ের বিষয়গুলি দেখাশোনা করে।   ইতিহাস  ভারতীয় সমাজের সবচেয়ে সুবিধাবঞ্চিত তফসিলি উপজাতিদের (এসটি) সমন্বিত আর্থ-সামাজিক উন্নয়নে আরও বেশি মনোযোগী দৃষ্টিভঙ্গির জন্য সামাজিক ন্যায়বিচার ও ক্ষমতায়ন মন্ত্রকের (ভারত) বিভক্ত হওয়ার পরে ১৯৯৯ সালে মন্ত্রকটি প্রতিষ্ঠিত হয়েছিল। মন্ত্রক গঠনের আগে আদিবাসী বিষয়টি বিভিন্ন মন্ত্রণালয় দ্বারা পরিচালিত হত:   স্বরাষ্ট্র মন্ত্রণালয়ের একটি বিভাগ হিসেবে স্বাধীনতার পর থেকে ১৯৮৬ সালের সেপ্টেম্বর পর্যন্ত আদিবাসী বিভাগ নামে পরিচিত ছিল।  কল্যাণ মন্ত্রণালয়: ১৯৮৫ সালের সেপ্টেম্বর মাস থেকে ১৯৯৮ সালের মে মাস পর্যন্ত।  ১৯৯৮ সালের মে মাস থেকে ১৯৯৯ সালের সেপ্টেম্বর মাস পর্যন্ত সামাজিক ন্যায়বিচার ও ক্ষমতায়ন মন্ত্রক।   মন্ত্রকের কার্যাবলী    আদিবাসী কল্যাণ-পরিকল্পনা, নীতি প্রণয়ন, গবেষণা ও প্রশিক্ষণ।  আদিবাসী বৃত্তি সহ আদিবাসী উন্নয়ন।  এসটি'দের উন্নয়নে স্বেচ্ছাসেবী প্রচেষ্টার প্রচার।  তফসিলি এলাকার বিষয়ে প্রশাসনিক মন্ত্রক।  আদিবাসী বিষয়ক মন্ত্রক হল তফসিলি উপজাতিদের জন্য উন্নয়নের কর্মসূচির সামগ্রিক নীতি, পরিকল্পনা ও সমন্বয়ের জন্য একটি কেন্দ্রীয় মন্ত্রক।   সংস্থাগুলি  মন্ত্রকের প্রশাসনিক নিয়ন্ত্রণে একটি কমিশন, একটি সরকারি খাতের উদ্যোগ ও একটি সমবায় সমিতি রয়েছে, যথা :   ন্যাশনাল কমিশন ফর শিডিউলড ট্রাইব (এনসিএসটি)  জাতীয় তফসিলি উপজাতি অর্থ ও উন্নয়ন নিগম (এনএসটিএফডিসি)  ট্রাইবাল কো-অপারেটিভ মার্কেটিং ফেডারেশন অফ ইন্ডিয়া (টিআরআইএফইডি)   তথ্যসূত্র   বিষয়শ্রেণী:ভারত সরকারের মন্ত্রক বিষয়শ্রেণী:সামাজিক বিষয়ক মন্ত্রক
:ওড়িশি নৃত্য  :ওডারল্যান্ড, উইলিয়ম এ.এস  :ওবায়দুল্লাহ, আবু জাফর  :ওয়াইজ, জেমস  :ওয়াকিয়ানবিশ  :ওয়াক্ফ  :ওয়াটসন, অ্যাডমিরাল চার্লস  :ওয়াট্স, উইলিয়ম  :ওয়াদ্দেদার, প্রীতিলতা  :ওয়ান ব্যাংক লিমিটেড  :ওয়াভেল, লর্ড  :ওয়ার্কার্স পার্টি  :ওয়ালি খান মসজিদ, চট্টগ্রাম  :ওয়ালিউল্লাহ, মোহাম্মদ  :ওয়ালিক, নাথানিয়াল  :ওয়ালিপুর আলমগীরী মসজিদ  :ওয়ালীউল্লাহ, সৈয়দ  :ওয়াসা, চট্টগ্রাম  :ওয়াসা, ঢাকা  :ওয়াসিউদ্দিন, লে. জেনারেল খাজা  :ওয়াহিদুজ্জামান  :ওয়েজ আর্নার্স স্কিম  :ওয়েলেসলী, লর্ড  :ওয়েস্টার  :ওরিয়েন্ট এয়ারওয়েজ  :ওরিয়েন্টাল থিয়েটার  :ওরিয়েন্টাল সেমিনারি
জলঢাকা নদী একটি আন্তঃসীমান্ত নদী । ১৯২ কিলোমিটার দৈর্ঘ্যের এই নদীটি দক্ষিণ-পূর্ব সিকিম-এ হিমালয় পর্বতমালা থেকে উৎপন্ন হয়ে ভুটান হয়ে ভারতের  পশ্চিম বঙ্গের দার্জিলিং, জলপাইগুড়ি ও কোচবিহার জেলা অতিক্রম করে লালমনিরহাট জেলা দিয়ে বাংলাদেশে প্রবেশ করে । প্রবেশের পর ধরলা নদীর সঙ্গে মিলিত হয়ে ধরলা নামেই কুড়িগ্রামের কাছে ব্রহ্মপুত্রে মিশেছে ।   চিত্রশালা   তথ্যসূত্র  আরো দেখুন আন্তঃসীমান্ত নদী  বহিঃসংযোগ জলঢাকা নদী সম্পর্কে জানুন      বিষয়শ্রেণী:পশ্চিমবঙ্গের নদী বিষয়শ্রেণী:রংপুর বিভাগের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:বাংলাদেশের নদী
মাকাসারের বড় মসজিদ হলো ইন্দোনেশিয়ার মাকাসারে অবস্থিত একটি মসজিদ। এটি দক্ষিণ সুলাওয়েসি প্রদেশের প্রধান মসজিদ।  মসজিদটির নির্মাণ কাজ ১৯৪৮ সালে শুরু হয় এবং ১৯৪৯ সালে শেষ হয়। তারপর থেকে ১৯৯৯ থেকে ২০০৫ সাল পর্যন্ত মসজিদটি সংস্কার করা হয়। মসজিদটিতে ১০,০০০ জন মুসুল্লি তাদের উপাসনা কর্মের জন্য একসাথে অবস্থান নিতে পারে। এটিকে দক্ষিণ-পূর্ব এশিয়ার বৃহত্তম মসজিদগুলির মধ্যে একটি অন্যতম মসজিদ হিসেবে গণ্য করা হয়।  বুলুসারাউং রাস্তার পাশের এই দ্বিতল মসজিদটি নির্মাণে প্রায় ৮০ শতাংশ নির্মাণ স্থানীয় কাঁচামাল ব্যবহার করা হয়েছে। ৬৬.৬৬ মিটার উচ্চতার দুটি মিনার ছাড়াও মসজিটিতে লাইব্রেরি, ইন্দোনেশিয়ান ওলামা পরিষদ এবং দক্ষিণ সুলাওয়েসির কার্যালয় রয়েছে।  ইতিহাস মসজিদটি এক্সেলসিওর মাকাসার ফুটবল মাঠের ১৩,৯১২ বর্গ মিটার এলাকা নিয়ে নির্মিত হয়েছিল। মসজিদ নির্মাণের জন্য জায়গাটি নির্বাচন করা হয়েছিলো। মসজিদ নির্মাণ কমিটির আয়োজিত একটি প্রতিযোগিতায় স্থপতি মুহাম্মদ সোয়েবার্ডজো বিজয়ী হওয়ার পর ভবনটির প্রাথমিক নকশা তৈরি করেছিলেন। ১৯৪৯ সালের ২৫ মে তারিখে এটি নির্মিত হয়েছিল। উদ্বোধনের পর এর নির্মাণ ব্যয় দাঁড়ায় ১.২ মিলিয়ন রুপি। ১৯৪৭ সালে বোন রিজেন্সি-এর একজন পণ্ডিত কে.এইচ আহমাদ বোন দ্বারা এটির সূচনা হয়েছিল নির্মাণ কমিটির সভাপতি কে.এইচ. মোক্তার লুৎফী-এর নিয়োগের মাধ্যমে।  ১৯৫৫ সালে অনুষ্ঠিত মুসাবাকাহ তিলাওয়াতিল কুরআন ( مسابقة تلاوة القران) অর্থাৎ ইন্দোনেশিয়া আন্তর্জাতিক কুরআন প্রতিযোগিতা নামক কুরআন তিলাওয়াত প্রতিযোগিতায় প্রথম স্থান অর্জন করলে মসজিদটিকে মাকাসারের গর্ব হিসেবে বিবেচনা করা হয়। ইন্দোনেশিয়ার প্রথম রাষ্ট্রপতি সুকর্ণ একবার ১৯৫৭ সালে এই মসজিদে জুমার নামাজ পড়েছিলেন। প্রাক্তন রাষ্ট্রপতি সোহার্তোও ১৯৬৭ সালে মসজিদটি পরিদর্শন করেন। শুক্রবারের জুমার নামাজে অংশগ্রহণ করেছিলেন।  ১৯৯৯ সালের ফেব্রুয়ারিতে মসজিদটি সম্পূর্ণভাবে সংস্কার করা হয়েছিল। সে সময়ে তৎকালীন উপ-রাষ্ট্রপতি জুসুফ কাল্লা মসজিদটির ব্যাপক সংস্কারের ধারণা উত্থাপন করেছিলেন। মসজিদটিকে একটি বাণিজ্যিক কেন্দ্রে পরিণত করে কাছাকাছি একটি ভবন নির্মাণের উদ্বেগ ছিল। যাইহোক, ১৯৯৯ সালের ৯ অক্টোবর দক্ষিণ সুলাওয়েসির তৎকালীন গভর্নর জয়নাল বসরি পালাগুনার যুগান্তকারী পদক্ষেপের পর থেকে সংস্কারের উন্নয়ন এবং অগ্রগতির সাথে এই ধরনের উদ্বেগগুলি দূর হ হয়েছিল ল।  আরও দেখুন   বিশ্বের বৃহত্তম মসজিদগুলোর তালিকা  ইন্দোনেশিয়ার মসজিদের তালিকা  তথ্যসূত্র  বিষয়শ্রেণী:১৯৪৯-এ প্রতিষ্ঠিত বিষয়শ্রেণী:১৯৪৯-এ সম্পন্ন মসজিদ
জার্মানি জাতীয় অনূর্ধ্ব-২৩ ফুটবল দল (; যা জার্মানি অলিম্পিক ফুটবল দল অথবা জার্মানি অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে জার্মানির প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম জার্মানির ফুটবলের সর্বোচ্চ নিয়ন্ত্রক সংস্থা জার্মান ফুটবল অ্যাসোসিয়েশন দ্বারা নিয়ন্ত্রিত হয়। ১৯৫৫ সালের ২৫শে জুন তারিখে, জার্মানি অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; পশ্চিম জার্মানির ফ্রাঙ্কফুর্টে অনুষ্ঠিত জার্মানি এবং যুগোস্লাভিয়া অনূর্ধ্ব-২৩ দলের মধ্যকার উক্ত ম্যাচটি ৩–৩ গোলে ড্র হয়েছে।  ডি মানশাফট নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জার্মানির ফ্রাঙ্কফুর্টে অবস্থিত। বর্তমানে এই দলের ম্যানেজারের দায়িত্ব পালন করছেন স্টেফান কুনৎস। জার্মানি অনূর্ধ্ব-২৩ গ্রীষ্মকালীন অলিম্পিকের ইতিহাসের অন্যতম সফল দল, যারা এপর্যন্ত ১ বার (১৯৭৬) স্বর্ণ পদক জয়লাভ করেছে।  মাক্সিমিলিয়ান মাইয়ার, লেয়ন গোরেৎস্কা, ইয়ুর্গেন ক্লিন্সমান, রুডি বোমার এবং হান্স-ইয়ুর্গেন রিডিগারের মতো খেলোয়াড়গণ জার্মানির অনূর্ধ্ব-২৩ দলের জার্সি গায়ে মাঠ কাঁপিয়েছেন।  টীকা  তথ্যসূত্র  বহিঃসংযোগ     বিষয়শ্রেণী:জার্মানি জাতীয় অনূর্ধ্ব-২৩ ফুটবল দল বিষয়শ্রেণী:ইউরোপের জাতীয় অনূর্ধ্ব-২৩ ফুটবল দল বিষয়শ্রেণী:জার্মানি জাতীয় ফুটবল দল বিষয়শ্রেণী:গ্রীষ্মকালীন অলিম্পিকে জার্মানি
বদরুদ্দিন আজমল (জন্ম ১২ ফেব্রুয়ারি ১৯৫০) হচ্ছেন ভারতীয় সংসদের ধুবড়ি লোকসভার সদস্য। তিনি অসম সংযুক্ত গণতান্ত্ৰিক মোৰ্চা প্রতিষ্ঠা করেন যার বর্তমান নাম নিখিল ভারতীয় সংযুক্ত গণতান্ত্ৰিক মোৰ্চা। তিনি ভারতীয় রাজনীতিতে বিশেষত আসামে, তার অবস্থান একত্রিত করেন। তিনি আসাম রাজ্যের জমিয়ত উলামায়ে হিন্দের সভাপতি।  আজমল ২০১৫-১৬ সালে জর্ডানের রয়্যাল ইসলামিক স্টাটিজিক স্টাডিজ সেন্টারের প্রকাশিত বিশ্বের ৫০০ সর্বাধিক প্রভাবশালী মুসলমানদের তালিকাভুক্ত ছিলেন।  সামাজিক কার্যক্রম দারুল উলুম দেওবন্দ থেকে দাওরায়ে হাদিস ডিগ্রি অর্জনকারী মাওলানা বদরুদ্দিন আজমল শিল্পপতি, ব্যবসায়ী এবং একজন সমাজকর্মী।  তিনি হাজোইয়ের হাজী আব্দুল মজিদ মেমোরিয়াল (হ্যাম) পাবলিক ট্রাস্টের ব্যবস্থাপনা ট্রাস্টি। এই ট্রাস্টটি আসামের হাজোইতে অবস্থিত দাতব্য হাসপাতাল হাজী আব্দুল মজিদ মেমোরিয়াল হাসপাতাল ও রিসার্চ সেন্টারের জন্য পরিচিত।  রাজনৈতিক কার্যক্রম ২০০৬ সালের আসাম আইন পরিষদের নির্বাচনে, তিনি যুগপৎ দুটি আসন — দক্ষিণ সালমারা ও যমুনামূখ থেকে ভোটের মাধ্যমে নির্বাচিত হন। তখনই এইউডিএফ পার্টি ১০টি আসনে জয়লাভ করে এবং তিনি সেই দলের নেতা হিসেবেও নির্বাচিত হন।AUDF may join UPA, The Hindu  আসাম আইন পরিষদের ২০১১ সালের নির্বাচনে, এআইইউডিএফ ১৮ আসনে জয়লাভ করে এবং আসামের বৃহত্তম বিরোধী দল হিসেবে আবির্ভূত হয়।  নিখিল আসাম স্টুডেন্টস ইউনিয়নের সাথে আরেকটি মুসলিম গ্রুপ সাদু আসাম গারিয়া-মোরাই দেসি (এসএজিএমজে), ২০১২ সালে আসামের সহিংসতার ঘটনায় উস্কানিমূলক মন্তব্যের জন্য আজমলকে দায়ী করে।  ২০১৯ সালের লোকসভা নির্বাচনে, আজমলই তার দলের একমাত্র প্রার্থী ছিলেন যিনি তার আসনটি ধরে রেখেছিলেন, ধুবড়ি থেকে আবার জিতেছিলেন। ৭ সন্তানের সাথে, ভারতের যে কোনো সংসদ সদস্যের মধ্যে তার সবচেয়ে বেশি সন্তান রয়েছে।  ২০২০ সালে, আজমল ঘোষণা করেছিলেন যে তিনি এবং কংগ্রেস আসন্ন ২০২১ সালের নির্বাচনে জোটে থাকবেন।  সাহিত্য কর্ম আজমল আসাম সাহিত্য সভার ২০০৪ সালের হোজাই অধিবেশন কমিটির সভাপতি ছিলেন, এবং দারুল হাদীস, জয়নগর মাদ্রাসা, আসামের সভাপতি।  তথ্যসূত্র  বিষয়শ্রেণী:ধুবড়ী জেলার ব্যক্তি বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দেওবন্দি ব্যক্তি বিষয়শ্রেণী:জমিয়ত উলামায়ে হিন্দের ব্যক্তি বিষয়শ্রেণী:পঞ্চদশ লোকসভার সদস্য বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:আসামের লোকসভা সদস্য বিষয়শ্রেণী:ভারতীয় ব্যবসায়ী বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:আসাম বিধানসভার সদস্য ২০০৬-২০১১
২০১৫ সালের ৪ জুন, পশ্চিম দক্ষিণ-পূর্ব এশিয়ার সংযুক্ত মুক্তি ফ্রন্ট (ইউএনএলএফডব্লিউ) নামক বিচ্ছিন্নতাবাদীরা ভারতের মণিপুরের চান্দেল জেলায় একটি সামরিক কাফেলার উপর ঘাঁটি গাড়ে, যার ফলশ্রুতিতে আঠারো জন ভারতীয় সেনাবাহিনীর সদস্য নিহত হন। পনেরো জন সেনাও গুরুতরভাবে আহত হন। উত্তর-পূর্ব ভারতে সক্রিয় এই বিচ্ছিন্নতাবাদী সংগঠনটি প্রকাশ্যে এই মারাত্মক হামলার দায় স্বীকার করে।  ভারতীয় সেনাদের উপর ইউএনএলএফডব্লিউ-র হামলার প্রতিক্রিয়ায়, ভারতীয় সেনাবাহিনী সফলভাবে মিয়ানমারে একটি আন্তঃসীমান্ত অভিযান পরিচালনা করে। ভারতীয় কর্মকর্তারা নিশ্চিত করেন যে এই আন্তঃসীমান্ত অভিযানের ফলে এনএসসিএন-কে দলের ১৫-২০ জন বিচ্ছিন্নতাবাদী নিহত হয়, যাদেরকে মণিপুরে ভারতীয় সশস্ত্র বাহিনীর উপর হামলার জন্য দায়ী বলে মনে করা হয়েছিল। তবে মিয়ানমার সরকার ভারতের দাবি প্রত্যাখ্যান করে এবং উল্লেখ করে যে, বিচ্ছিন্নতাবাদীদের বিরুদ্ধে ভারতীয় সামরিক অভিযান সম্পূর্ণভাবে ভারতের সীমান্তের ভেতরেই সংঘটিত হয়েছিল এবং ভারতীয় সেনারা মিয়ানমারের সীমানা অতিক্রম করে নি।  এনএসসিএন-কের মতে, ভারতীয় সেনারা এনএসসিএন-কে এবং এনএসসিএন-আইএমের দুইটি শিবিরে আক্রমণ চালায়। ভারত সরকার দাবি করেছে যে ১২০ জনেরও বেশি বিদ্রোহী নিহত হয়েছেন, যেটি এনএসসিএন-কে প্রত্যাখ্যান করেছে।   তথ্যসূত্র   বিষয়শ্রেণী:উত্তর-পূর্ব ভারতে বিদ্রোহ বিষয়শ্রেণী:২০১৫-এ ভারতে বিষয়শ্রেণী:মণিপুরে ২০১০-এর দশক বিষয়শ্রেণী:২০১৫-এ ভারতে সন্ত্রাসী ঘটনা বিষয়শ্রেণী:ভারতে ঘাত-প্রতিঘাত বিষয়শ্রেণী:চান্দেল জেলা বিষয়শ্রেণী:২০১৫ সালের জুন ভারতে
ফেরদৌস ইরানের দক্ষিণ খোরাসান প্রদেশের একটি শহর  ফেরদৌস (  ) এছাড়াও উল্লেখ করতে পারেঃ   ফিরদৌস, ইসলামে জান্নাত (স্বর্গ) এর আরেকটি নাম  ফিরদৌস ই বারিন, ইরানের আলামুতে ঘাতকদের আদেশের একটি কথিত জান্নাতের বাগান  ফিরদৌস-ই-বরীন, ভারতীয় লেখক আব্দুল হালিম শরর রচিত ১৮৯৯ সালের একটি উপন্যাস  ফেরদোস, জিরোফ্ট, ইরানের কেরমান প্রদেশের একটি গ্রাম  ফেরদৌস, নরমশির, ইরানের কেরমান প্রদেশের একটি গ্রাম  ফেরদৌস, রিগান, ইরানের কেরমান প্রদেশের একটি গ্রাম  ফেরদৌস, রাজাভি খোরাসান, ইরানের রাজাভি খোরাসান প্রদেশের একটি গ্রাম  ফেরদৌস কাউন্টি, ইরানের দক্ষিণ খোরাসান প্রদেশের একটি কাউন্টি  ফেরদৌসিহ, পূর্বে ফেরদৌস, ইরানের তেহরানের নিকটবর্তী একটি শহর  ফেরদৌস বুলেভার্ড, ইরানের তেহরানের পশ্চিমে একটি বুলেভার্ড  বাগ-ই ফেরদৌস, ইরানের তাজরিশে বাগান প্রাসাদের একটি ঐতিহাসিক কমপ্লেক্স  ফেরদৌস গ্রামীণ জেলা (দ্ব্যর্থতা নিরসন), ইরানের প্রশাসনিক মহকুমা   আরো দেখুন    ফেরদৌসী (দ্ব্যর্থতা নিরসন)  ফেরদৌসিয়েহ (দ্ব্যর্থতা নিরসন) বিষয়শ্রেণী:দ্ব্যর্থতা নিরসন পাতা